Սաիթ Ֆաիք Աբասըյանըք

[thumb|220px|right|[Բուրգազադայում գտնվող Սաիթ Ֆաիք Աբասըյանըքի թանգարան (2009)]]
**Սաիթ Ֆաիք Աբասըյանըք** (, ), թուրք գրող, բանաստեղծ, վիպագիր և սցենարիստ։

## Կենսագրություն և կարիերա
Սաիթ Ֆաիք Աբասըյանըքը ծնվել է 1906 թվականի նոյեմբերի 18-ին թուրքական Ադաբազար քաղաքում։ Հայրը ունևոր վաճառական էր։ 1928 թվականին ապագա բանաստեղծն ընդունվում է Ստամբուլի համալսարանի թյուրքագիտության ֆակուլտետը։ 1930 թվականին հոր ազդեցությամբ մեկնում է Շվեյցարիա, որպեսզի տնտեսագիտություն ուսանի։ Թողնելով ուսումնառությունը, երեք տարի ապրում է ֆրանսիական Գրենոբլ քաղաքում։ Հայրենի Թուրքիա վերադառնալուց հետո դասավանդում է հայկական որբանոցում որպես թուրքերենի ուսուցիչ։ Նրա բոլոր փորձերը, որոնք ուղղված էին բիզնես ծավալվելուն, անհաջողության են մատնվում։ 1934 թվականից Սաիթ Ֆաիք Աբասըյանըքն իրեն նվիրում է գրականությանը։ Պատմվածքների անդրանիկ ժողովածուն լույս է տեսնում 1936 թվականին, որը կոչվում էր «Ինքնաեռ»։

Սաիթ Ֆաիք Աբասըյանըքն իր մահկանացուն կնքում է 1954 թվականի մայիսի 11-ին Ստամբուլում՝ լյարդի ցիրոզից․ հիվանդությունն արդյունք էր սպիրտային խմիչքների չարաշահումը։ Բանաստեղծը հուղարկավորված է Ստամբուլի Զինջիրլիքույու գերեզմանատանը։

## Ստեղծագործական կյանք
Սաիթ Ֆաիք Աբասըյանըքը դարձավ թուրքական ժամանակակից արձակի հեղինակավոր գրողներից մեկը։ Նա հատկապես ստեղծագործում էր պատմվածքների ժանրում։ Հատուկ ուշադրություն էր դարձնում իր գրական հերոսներին, որոնց մարդասիրական կողմից էր դիտարկում, նրա հերոսները հիմնականում սևագործ բանվորներն էին, երեխաները, գործազուրկները, մուրացկանները։ Գրողն առաջին պլան քաշեց «փոքր մարդու» բարդ ներքնաշխարհը՝ մեծ վարպետությամբ նկարագրելով նրանց։ Սաիթ Ֆաիք Աբասըյանըքի ստեղծագործությունները քնարական են և ունեն որոշակի իմպրեսիոնիստական գունավորում։ Հերոսների ծավալած գործունեությունը անց է կացվում Ստամբուլում կամ մոտակա կղզիներում։ Ծովը մշտական դեր է կատարել նրա ստեղծագործական կյանքի վրա։

### Վեպեր
* «Կյանքի շրջադարձի շարժիչը» (, 1944)
* «Կորուսյալի հետախուզությունը» (, 1953)

### Պատմվածքների ժողովածուներ
* «Ինքնաեռ» (, 1936)
* «Ջրավազան» ( 1939)
* «Ավելորդ մարդը» (, 1948)
* «Թաղամասի սրճարանը» (, 1950)
* «Երկնքի ամպերը» (, 1951)
* «Ընկերախումբ» (, 1951)
* «Ջրավազանի մոտ» (, 1952)
* «Վերջին թռչունները» (, 1952)
* «Օձը Ալեմդաղ լեռան վրա» (, 1954)
* «Մի քիչ քաղցր» (, 1954)
* «Տղան թունելում» (, 1955)
* «Դատարանի դահլիճից» (, 1956), գրառումներ և ռեպորտաժներ թերթերում և ամսագրերում
Սաիթ Ֆաիք Աբասըյանըքի գրչին են պատկանում նաև «Եկել է սիրո ժամանակը» (, 1953) բանաստեղծությունների ժողովածուն։

## Հիշատակ
1954 թվականից Թուրքիայում հանձնում են ամենամյա գրական մրցանակ, որը կոչվում էաիթ Ֆաիք Աբասըյանըքի անունն է կրում․ այն տրամադրվում է պատմվածքների լավագույն ժողովածուների համար։

## Ծանոթագրություններ

## Գրականություն
* Бабаев А. А., Очерки современной турецкой литературы, М., 1959

## Արտաքին հղումներ
* Yapı Kredi Yayınları'nın resmi sitesinde Sait Faik Abasıyanık 
* Sait Faik Abasıyanık'ın Wikilivres'deki eserleri 
* Translation of "*Semaver*" (The Samovar) into German  by H. Ozkan
* Translation of a collection of Sait Faik's Short Stories by renowned translator Talat Halman

Կատեգորիա:20-րդ դարի բանաստեղծներ
Կատեգորիա:20-րդ դարի թուրք պատմվածագիրներ
Կատեգորիա:20-րդ դարի վիպասաններ
Կատեգորիա:20-րդ դարի տղամարդ գրողներ
Կատեգորիա:Զինջիրլիքույու գերեզմանատանը թաղվածներ
Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Թուրք վիպասաններ
Կատեգորիա:Լյարդի ցիռոզից մահացածներ
Կատեգորիա:Ստամբուլի համալսարանի շրջանավարտներ
Կատեգորիա:Ստամբուլում ծնված գրողներ
Կատեգորիա:Սցենարիստներ այբբենական կարգով